46. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 16471/Ι 81 της 7/15 Απρ. 1967 (ΦΕΚ Β' 250) Διόρθ. Ημαρτ. (ΦΕΚ Β' 344) της 26 Μαΐου 1967. Περί καθορισμού καταβλητέας εισφοράς εις το Ίδρυμα Κοινωνικών Ασφαλίσεων δι' εξαγοράν αναγνωριζομένης προϋπηρεσίας Ελλήνων υπηκόων και ομογενών εξ Αιγύπτου, Τουρκίας, Β. Ηπείρου και Ρουμανίας, χρόνου και τρόπου εξοφλήσεως οφειλής κλπ. Έχοντες υπ' όψιν: 1)Τας διατάξεις τη παρ. 5 του άρθρ. 2 του Ν.Δ. 4577/66 "περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και "περί ετέρων τινών διατάξεων", 2)τας διατάξεις των Ν.Δ. 4377/64, 4378/64 και 4581/66, 3)γνώμην του Διοικητικού Συμβουλίου του Ιδρύματος Κοινωνικών Ασφαλίσεων υποβληθείσαν ημίν δια της υπ' αριθ. 29102/11.2.67 αναφοράς του Ιδρύματος, αποφασίζομεν: 1.Η καταβλητέα προς το Ίδρυμα Κοινωνικών Ασφαλίσεων εισφορά δια την εξαγοράν της εν θέματι αναγνωριζομένης προϋπηρεσίας κατ' εφαρμογήν των διατάξεων των Ν.Δ. 4377/64 "περί ειδικών μέτρων προστασίας των εξ Αιγύπτου Ελλήνων υπηκόων και ομογενών", 4378/64, 4581/66 και του άρθρ. 2 του Ν.Δ. 4577/666, καθορίζεται δι' εκάστην ημέραν αναγνωριζομένης προϋπηρεσίας ίσης προς το σύνολον της εισφοράς εργοδότου και ησφαλισμένου του Κλάδου συντάξεως - αναπηρίας - γήρατος - θανάτου της ισχυούσης κατά τον χρόνον υποβολής της σχετικής αιτήσεως. "2.Οι εισφορές εξαγοράς της εν λόγω υπηρεσίας υπολογίζονται επί του τεκμαρτού ημερομισθίου της VI ασφαλιστικής κλάσεως (Τ.Η. 326 δρχ.)". Η παρ. 2, τροποποιηθείσα δια της αποφ. 21/ 2/1751 της 6/24 Μαΐου 1976 (ΦΕΚ Β' 683) Υπ. Κοιν. Υπηρεσιών ετροποποιήθη εκ νέου ως άνω δια της υπ' αριθ. Β1/21/2/1067 της 7 Απρ./5 Μαΐου 1978 (ΦΕΚ Β' 408) ομοίας. 3.Επί προϋπηρεσίας εκφραζομένης εις έτη ή μήνας, λογίζονται, δια την εφαρμογήν της παρούσης, ως πραγματοποιηθείσαι, δι' έκαστον μεν έτος 300 ημέραι εργασίας, δι' έκαστον δε μήνα 25 ημέραι εργασίας, πλην αν πρόκειται περί οικοδόμων οπότε υπολογίζονται 20 ημέραι κατά μήνα ή 240 κατ' έτος. 4.Η εξόφλησις της προς το Ίδρυμα οφειλής, λόγω της κατά τας προηγουμένας παραγράφους εξαγοράς της περί ης η παρούσα προϋπηρεσίας, ενεργείται κατ' επιλογήν του οφειλέτου είτε εφ' άπαξ, είτε εις ισοπόσους μηνιαίας δόσεις, ο αριθμός των οποίων, οριζόμενος δια της αποφάσεως του Δ.Σ. δεν δύναται να είναι ανώτερος των 72 του ποσού πάντως της μηνιαίας δόσεως μη δυναμένου να είναι μικροτέρου του ποσού των δραχ. 200. 5.Η πρώτη των δόσεων είναι καταβλητέα εντός του μηνός του μεθεπομένου εκείνου, της κοινοποιήσεως εις τον ενδιαφερόμενον της αποφάσεως του αρμοδίου ασφαλιστικού οργάνου περί αναγνωρίσεως και εξαγοράς προϋπηρεσίας. "6.Εν περιπτώσει μη εξοφλήσεως δόσεώς τινος, εντός του μηνός εις ον ανάγεται αύτη, το ποσόν ταύτης επιβαρύνεται δια των υπό της παρ. 1 του άρθρ. 3 του Ν.Δ. 3762/57 προσθέτων τελών. 7.Εν περιπτώσει καθυστερήσεως καταβολής δόσεως τινος, ο χρόνος εις ον ανάγεται η μη καταβληθείσα εκπρόθεσμος δόσις δεν αναγνωρίζεται ως συντάξιμος προ της πλήρους εξοφλήσεως του ποσού ταύτης μετά των προσαυξήσεων της παρ. 6. 8.Εν περιπτώσει επελεύσεως του ασφαλιστικού κινδύνου προ της παρόδου του χρόνου του καθορισθέντος δια την καταβολήν των δόσεων, το ποσόν των υπολειπομένων και μη καταστασών απαιτητών δόσεων συμψηφίζεται προς το ποσόν των συντάξεων, ας δικαιούται ο συνταξιούχος αναδρομικώς δια το χρονικόν διάστημα μέχρι τέλους του μηνός εντός του οποίου έλαβε χώραν η κοινοποίησις αυτώ της αποφάσεως περί απονομής της συντάξεως. Εν υπάρξει υπολοίπου οφειλής μετά τον κατά τα άνω συμψηφισμόν το υπόλοιπον τούτο εξοφλείται δια ίσων μηνιαίων δόσεων, παρακρατουμένων εκ της συντάξεως, ο αριθμός των οποίων, οριζόμενος, δι' αποφάσεως του Δ.Σ., δεν δύναται να είναι ανώτερος των 72, του ποσού πάντως εκάστης δόσεως μη δυναμένου να υπερβή το 1/4 της καταβαλλομένης μηνιαίας συντάξεως, ουδέ να υπολείπεται των 200 δραχμών". Αι παρ. 6, 7 και 8 ετροποποιήθησαν ως άνω δια της υπ' αριθ. 21/2/7043 της 16/24 Σεπτ. 1971 αποφ. Υπ. Κοινων. Υπηρεσιών (ΦΕΚ Β' 762). 9.Από της ενάρξεως ισχύος της παρούσης και ως προς τα δια ταύτης ρυθμιζόμενα θέματα, παύει ισχύουσα η προγενεστέρα υπ' αριθ. 41864/1239/ 3.7.64 ημετέρα απόφασις, δια τας εφεξής υποβαλλομένας αιτήσεις ως και τας υποβληθείσας προγενέστερον τοιαύτας, εφ' ων δεν ελήφθη σχετική απόφασις του αρμοδίου οργάνου. 10.Η ισχύς της παρούσης άρχεται από της 1ης του μηνός του επομένου της δημοσιεύσεώς της, εις την εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 70,75(γ) Σελ. 70,75(δ) Τεύχος 671 - Σελ. 5 Ίδρυμα Κοινωνικών Ασφαλίσεων 15Β.Β.α.46